26. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.Γ8/15249 της 30 Δεκ. 1968/10  Ιαν. 1969 (ΦΕΚ Β΄ 5) Περί καθορισμού χρόνου υπηρεσίας Ιατρών υποχρέων Ν.Δ. 67/1968. Έχοντες υπ’ όψιν το άρθρ. 1 παρ. 1 και 2, το άρθρ. 10 του Ν.Δ. 67/1968, αποφασίζομεν: 1)Οι υπηρετούντες εις εκπλήρωσιν της υποχρώσεως του Α.Ν.169/1967, «περί χορηγήσεως αδείας ασκήσεως του ιατρικού επαγγέλματος εις πτυχιούχους Ιατρικών Σχολών Αλλοδαπής» κατά την δημοσίευσιν του Ν.Δ. 67/1968 «περί λήψεως μέτρων δια την κάλυψιν των υγειονομικών αναγκών της υπαίθρου» εις αγροτικά Ιατρεία, Υγειονομικούς Σταθμούς και Νοσηλευτικά Ιδρύματα του Ν.Δ. 2592/1953, υποχρεούνται, όπως υπηρετήσουν εις ταύτα επί χρονικόν διάστημα τουλάχιστον δώδεκα μηνών από της αναλήψεως υπ’ αυτών υπηρεσίας, δυναμένου του χρονικού τούτου διαστήματος ν’ αυξηθή ή να μειωθή δια μεταγενεστέρας αποφάσεως ημών. 2)Την αυτήν υποχρέωσιν υπέχουν και αι κατά τας διατάξεις του άρθρ. 10 του Ν.Δ. 67/1968 αναφερόμεναι Μαίαι, Νοσοκόμοι και επισκέπτριαι Αδελφαί. Δια της υπ’ αριθ. Φ.Γ8/6337 της 27 Μαΐου/20 Αυγ. 1970 (ΦΕΚ Β΄ 587) αποφ. Υπ. Κοιν. Υπηρεσιών, ωρίσθησαν εφεξής υπόχρεοι δι’ υπηρεσίαν υπαίθρου αι μαίαι αι εγγραφείσαι εις τας σχολάς μαιών από του έτους 1967-68. Απαλλάσσονται αι των προηγουμένων ετών και μη διορισθείσαι εισέτι.

[Source: greek_legal_code_raptarchis | Tokens: 1175]